Federigo Fiorillo

Federigo Fiorillo (1755–1823) var en tysk komponist, mandolinist, fiolinist og bratsjist.

 Liv og virke 
Faren, Ignazio Fiorillo, var hoffkapellmester hos hertug Karl I av Braunschweig-Wolfenbüttel.

Federigo Fiorillo startet karrieren som mandolinvirtuos, men etterspørselen etter mandolinister var beskjeden, så han ble tvunget til å spille andre strengeinstrumenter, spesielt fiolin og bratsj. Som fiolinist spilte han for første gang i St. Petersburg i 1777. I årene 1780 og 1781 opptrådte han flere ganger som mandolinist og fiolinist i Polen. Fra 1782 til 1784 var Fiorillo kapellmester ved det nystiftede teateret i Riga. I 1785 vendte han tilbake til Tyskland, men aksepterte straks et engasjement i Paris og oppførte kort etter ankomst en konsertant symfoni på byens berømte Concert spirituel. Under oppholdet i Paris gav han med hell ut noen komposisjoner. Rundt 1790 reiste han til London og holdt godt dokumenterte offentlige opptredener, senere var han i Amsterdam.Philip J. Bone, The Guitar and Mandolin, biographies of celebrated players and composers for these instruments, London: Schott and Co., 1914. I 1823 var Fiorillo svært syk og reiste til Paris for å la seg operere. Tid og sted for hans død er ukjent; etter forleggeren Jean-Georges Siebers utsagn døde han sannsynligvis  i London i 1823.

Et sett med 36 kapriser er fortsatt nyttige som etyder.Violinman.com, FIORILLO, Federigo  (1755-1825)Fiorillo: 36 Caprices Op.3 for Violin, Transcribed for Viola by Marco Misciagna, Marco Misciagna, bratsj

 Verk i utvalg 
Fiorillos verkliste består av tallrike fiolinkomposisjoner, konsertante symfonier, kammermusikk og pedagogiske verk. De fleste av Fiorillos verk ble publisert av forleggeren Sieber i Paris. 
 Quintette avec cor, flûte, violon, alto, violoncelle
 Six quatuors op. 1 med dedikasjonen Monseigneur le Prince de Prusse
 Six trios pour 2 violons et basse op.2
 36 Études ou Caprices pour violon op. 3
 Six quatuors concertants avec flûte op.4
 Six duos pour 2 violons op.5
 Six quatuors concertants op.6
 Six quatuors op.7
 Six trios concertants op.8 (Flöte, Violine, Bratsche)
 Trois sonates de clavecin ou le piano-forte, avec accompagnement du violon (Mlles Erard, Paris)
 Trois sonates de clavecin ou le piano-forte, avec accompagnement du violon op.7  dedisert Sa Majesté le Reine de Prusse
 Trois sonates de clavecin ou le piano-forte, avec accompagnement du violon op.9
 Trois quintetti concertants pour 2 violons, 2 altos et violoncelle op.12
 Six duos concertants  pour 2 violons op.13
 Tre duetti concertanti con due violini op.15 (1795, Artaria, Vienne)
 Trois quatuors op.16
 Trois duos concertants pour violon et violoncelle op.31

Revisjoner
 Ferdinand David (red). Violinetüden. 1854.
 Walther Davisson: Etuden. 1988.

 Referanser 

 Eksterne lenker 



Kategori:Tyske komponister
Kategori:Romantiske komponister
Kategori:Personer fra Braunschweig